L'article 45 de la Llei 30/1992, de 26 de novembre, de règim jurídic de les administracions públiques i del procediment administratiu comú, insta les administracions públiques a promoure la incorporació de tècniques electròniques, informàtiques i telemàtiques en el desenvolupament de la seva activitat i l'exercici de les competències.
Dins del Pla d'acció e-Europe 2002, la Generalitat de Catalunya va endegar, mitjançant un acord de 13 de juliol de 1999, el projecte d'Administració Oberta de Catalunya, amb la finalitat d'acostar els seus serveis a la ciutadania mitjançant l'ús de les noves tecnologies de la informació i de la comunicació.
El Departament d'Educació i Universitats creu convenient que es pugui fer ús d'aquestes tecnologies en els procediments d'inscripció dels processos d'acreditació de coneixements, aptituds o competències.
Per aquest motiu, i en aplicació de l'article 11 del Decret 324/2001, de 4 de desembre, relatiu a les relacions entre els ciutadans i l'Administració de la Generalitat mitjançant internet, amb l'informe previ del Centre de Telecomunicacions i Tecnologies de la Informació sobre l'adequació tècnica dels programes i aplicacions, emès en compliment del que estableix l'article 4 del Decret 85/2002, de 19 de febrer, de creació de la Comissió de Coordinació Interdepartamental de Gestió de les Tecnologies de la Informació i Comunicacions, i l'informe de l'Assessoria Jurídica del Departament d'Educació i Universitats,
Aprovació i adaptació del procediment
S'aprova la tramitació telemàtica del procediment d'inscripció als processos d'acreditació de coneixements, aptituds o competències establerts en l'article 2 d'aquesta Ordre, que convoca el Departament d'Educació i Universitats, adreçats als ciutadans, que es regiran per les peculiaritats que implica l'ús de serveis utilitzant tècniques telemàtiques d'acord amb el que estableix aquesta Ordre.
Processos als quals s'aplica aquesta Ordre
Aquesta Ordre és d'aplicació, en el cas que la convocatòria corresponent ho prevegi a la inscripció telemàtica, als processos d'acreditació de coneixements, aptituds o competències següents:
Proves específiques d'accés als ensenyaments de règim especial de tècnic o tècnica d'esport en les diverses especialitats.
Proves específiques d'accés als ensenyaments de règim especial de tècnic o tècnica superior d'esport en les diverses especialitats.
Proves per a l'obtenció dels títols de tècnic i tècnic superior de determinats cicles formatius de formació professional específica:
Fase d'orientació per a l'acreditació de les competències professionals.
Fase d'avaluació/acreditació de les competències professionals.
Prova d'accés als ensenyaments de grau mitjà de música.
Proves d'accés als ensenyaments de grau superior de música.
Prova d'accés als ensenyaments de grau mitjà de dansa.
Proves d'accés als ensenyaments de grau superior de dansa.
Proves d'accés als ensenyaments d'art dramàtic.
Prova específica d'accés als cicles de formació específica de grau mitjà d'arts plàstiques i disseny.
Prova específica d'accés als cicles de formació específica de grau superior d'arts plàstiques i disseny.
Proves d'accés als cicles de formació específica de grau mitjà i de grau superior d'arts plàstiques i disseny, adreçades a aspirants que no reuneixen els requisits acadèmics establerts.
Proves d'accés als ensenyaments superiors de disseny.
Prova d'accés als estudis de conservació i restauració de béns culturals.
Proves específiques per a l'obtenció del certificat de formació instrumental per a persones majors de divuit anys.
Proves específiques per a l'obtenció del títol de graduat en educació secundària per a persones majors de divuit anys.
3.1 Les sol·licituds d'inscripció a aquests processos es poden presentar per mitjans telemàtics a la pàgina del Departament d'Educació i Universitats http://www.gencat.net/educacioiuniversitats.
3.2 La presentació de sol·licituds per mitjans telemàtics s'ha de realitzar dins del termini establert a la resolució de convocatòria de les proves.
3.3 Les sol·licituds presentades per mitjans telemàtics tenen els mateixos efectes jurídics que les efectuades per la resta de mitjans admesos per l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3.4 La sol·licitud efectuada per mitjans telemàtics es considerarà presentada davant l'Administració en el moment en què se'n deixi constància en el registre telemàtic del portal http://www.gencat.net.
3.5 La persona interessada pot acreditar la presentació de la sol·licitud amb la impressió de la pantalla de confirmació del tràmit.
Aquesta pantalla haurà d'incorporar, entre altra informació, la corresponent a l'assentament del registre telemàtic:
L'únic registre habilitat per a la recepció de sol·licituds presentades per mitjans telemàtics per participar en els processos descrits a l'article 2 d'aquesta Ordre és el del portal http://www.gencat.net.
En aquest Registre ha de quedar constància, a l'assentament d'entrada, de les dades següents:
La presentació de la sol·licitud de participació en algun dels processos per qualsevol dels mitjans admesos en dret implica el consentiment de la persona interessada perquè el Departament d'Educació i Universitats tracti les dades de caràcter personal necessàries per a la prestació del servei.
6.1 En el cas que el procediment comporti un pagament de taxa, aquest es pot fer efectiu pels mitjans telemàtics des de la pàgina http://www.gencat.net/educacioiuniversitats, durant el període vigent de presentació de sol·licituds, seguint les instruccions del mòdul de pagament corresponent i introduint-hi les dades sol·licitades.
6.2 El pagament de la taxa fet per aquest mitjà té els mateixos efectes que el pagament que es porta a terme per la resta de mitjans admesos en dret.
6.3 La persona interessada pot acreditar que ha formalitzat el pagament via telemàtica mitjançant la impressió de la pantalla que l'informa de la finalització d'aquest tràmit.
Còmput de terminis a efectes de presentació de les sol·licituds
7.1 Sens perjudici dels efectes substantius que l'ordenament jurídic atribueix a la presentació d'escrits, la presentació de sol·licituds mitjançant la pàgina del Departament d'Educació i Universitats http://www.gencat.net/educacioiuniversitats, es pot realitzar tots els dies de l'any durant les vint-i-quatre hores del dia.
7.2 A efectes de còmput de terminis, la recepció en un dia inhàbil per a l'Administració s'entendrà efectuada el primer dia hàbil següent.
Sistema de consulta i seguiment de la sol·licitud d'inscripció a processos d'acreditació de coneixements, aptituds o competències per mitjans telemàtics
8.1 D'acord amb l'article 35.a) de la Llei 30/1992, de 26 de novembre, de règim jurídic de les administracions públiques i del procediment administratiu comú, un cop presentada la sol·licitud per participar en el procés d'inscripció, la persona interessada pot consultar el seu expedient administratiu i fer-ne el seguiment per qualsevol dels mitjans legalment establerts.
8.2 Per efectuar consultes sobre els resultats del procés d'inscripció, la persona interessada pot accedir a la pàgina http://www.gencat.net/educacioiuniversitats, identificant-se amb el número del document identificatiu utilitzat en la inscripció i amb la data de naixement.
En tot cas, mitjançant l'esmentada pàgina s'informarà els interessats en relació amb:
a) La identificació del procés.
8.3 L'habilitació del sistema de consulta i seguiment de la tramitació no eximeix l'Administració de Generalitat de Catalunya d'efectuar les publicacions i les notificacions expresses que estableix la normativa vigent, les quals seran les úniques que en determinaran els efectes jurídics.
Compromisos de servei en la presentació de la sol·licitud d'inscripció a processos d'acreditació de coneixements, aptituds o competències per mitjans telemàtics
Els compromisos de servei en la inscripció per mitjans telemàtics són els que es fan públics a la pàgina del Departament d'Educació i Universitats http://www.gencat.net/educacioiuniversitats.
Aquests compromisos són els objectius de qualitat i eficiència en la prestació d'aquest servei i en cap cas no comporten responsabilitats ni efectes jurídics per a l'òrgan gestor davant els ciutadans.
Programes i aplicacions de presentació de la sol·licitud d'inscripció per mitjans telemàtics
D'acord amb l'article 45.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, s'aproven els programes i les aplicacions amb què es tramita telemàticament el procediment d'inscripció descrit en l'article 1 d'aquesta Ordre, els quals han estat informats favorablement pel Centre de Telecomunicacions i Tecnologies de la Informació de la Generalitat de Catalunya.
Els següents processos d'acreditació de coneixements, aptituds o competències es regulen per la seva normativa específica:
Proves d'accés als cicles formatius de grau mitjà de formació professional específica.
Proves d'accés als cicles formatius de grau superior de formació professional específica.
Proves d'escola oficial d'idiomes per a l'obtenció del certificat de cicle elemental i del certificat d'aptitud.
Barcelona, 20 d'octubre de 2006